Document ID: 32007R1068

KOMISIJAS REGULA (EK) Nr. 1068/2007
(2007. gada 17. septembris),
ar ko apstiprina izmaiņas, kuras nav maznozīmīgas, tāda nosaukuma specifikācijā, kas reģistrēts aizsargātu cilmes vietas nosaukumu un aizsargātu ģeogrāfiskās izcelsmes norāžu reģistrā (Queso Nata de Cantabria (ACVN))
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2006. gada 20. marta Regulu (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (1) un jo īpaši tās 7. panta 4. punkta pirmo daļu,
tā kā:
(1)
Saskaņā ar Regulas (EK) Nr. 510/2006 9. panta 1. punkta pirmo daļu un piemērojot tās 17. panta 2. punktu, Komisija izvērtēja Spānijas lūgumu apstiprināt grozījumu specifikācijas elementos aizsargātam cilmes vietas nosaukumam “Queso de Cantabria”, kas reģistrēts ar Komisijas Regulu (EK) Nr. 1107/96 (2).
(2)
Tā kā grozījums nav maznozīmīgs Regulas (EK) Nr. 510/2006 9. panta izpratnē, Komisija publicēja grozījumu pieprasījumu Eiropas Savienības Oficiālajā Vēstnesī (3) saskaņā ar minētās regulas 6. pantu. Komisijai nav iesniegts neviens paziņojums par iebildumiem saskaņā ar Regulas (EK) Nr. 510/2006 7. pantu, tāpēc šis grozījums ir jāapstiprina,
IR PIEŅĒMUSI ŠO REGULU.
1. pants
Eiropas Savienības Oficiālajā Vēstnesī publicētie specifikācijas elementu grozījumi saistībā ar nosaukumu, kas minēts šīs regulas pielikumā, tiek apstiprināti.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 17. septembrī

Labels: 3
18
6